

GYŐR-MOSON-SOPRON MEGYEI RENDŐR-FŐKAPITÁNYSÁG

BŰNMEGELŐZÉSI OSZTÁLY



**Vigyázzon**

**a kerékpárjára!**

A kerékpárlopáshoz néhány másodperc is elegendő. Kellő óvatossággal és megfelelő védelmi eszközökkel, módszerekkel ezeknek a bűncselekményeknek egy része megelőzhető.

**A kerékpár védelméről elsősorban a tulajdonosnak kell gondoskodnia. A lopások megelőzése érdekében kérjük, fogadja meg tanácsainkat!**

* Ha utcán, lépcsőházban őrizetlenül hagyja a biciklijét, mindig zárja le!
* Rövid időre, így például gyors bolti vásárlás, vagy egy lottó feladásának idejére se hagyja a kerékpárt lezáratlanul!
* Lehetőleg ne hagyják elhagyatott, kivilágítatlan helyen a kerékpárjukat!
* Miután lezárták a biciklit, a kosárban, csomagtartón, kormányon ne hagyjanak semmit!
* A kerékpárt tanácsos valamilyen rögzített tárgyhoz, kerítéshez, kerékpártárolóhoz, vagy egy fához lezárni.
* A bicikli értékének minimum 10%-át érdemes biztonságos zár vásárlására költeni.
* Használjon többfajta zárat, a jobb minőség nagyobb védelmet jelent.
* Jegyezze fel a kerékpár egyedi azonosítására alkalmas ismertető jegyeit (pl.: típus, szín, vázszám, stb.).
* Ha lehetősége van rá, regisztráltassa kerékpárját, és ha ellopták, mindenképpen tegyen bejelentést a rendőrségen!

**A kerékpár biztonságánál csak a biztonságos kerékpározás a fontosabb!**

**Vigyázzon magára és közlekedő partnereire is!**



**Fogadják meg tanácsainkat!**

**Előzzük meg együtt a bűncselekményeket!**

**Győr, 2019. július 24.**

 **Tisztelettel:**

 **Kovács Sándor r. alezredes**

 **osztályvezető**